Amy Davidson. Amy Davidson – amerikalik aktrisa. U ABC telekanalida efirga uzatilgan "8 Simple Rules" sitcomida Kerry Hennessy rolini ijro etgani bilan tanilgan. Yoshligi va taʼlim olishi. Davidson Phoenix (Arizona)da oʻqituvchilar oilasida tugʻilgan. Uning otasi "El Mirage" boshlangʻich maktabida direktor, onasi esa Desert Foothills Junior High Schoolda ingliz tili oʻqituvchisi sifatida faoliyat olib koʻrsatgan. Ota-onasi uni yoshligida raqs darslariga yozdirib qoʻyishgan. Shadow Mountain High Schoolda oʻqiyotganda u reklama roliklarida paydo boʻlishni boshlaydi. Uning aktyorlik boʻyicha murabbiyi uni Hollywoodga koʻchib oʻtishga undaydi. Faoliyati. Amy Davidson "The Truth About Jane" telefilmida hamda "Judging Amy" dramatik serialidagi bir epizodda paydo boʻlganidan soʻng, "So Little Time" seriali uchun "Mary-Kate and Ashley Olsen" kastingida ham qatnashgan. Aktrisa "Malcolm in the Middle" sitcomida hamda Hallmark kanalining "Annieʼs Point" filmida Betty White va Richard Thomas bilan birgalikda maxsus mehmon rolini ijro etgan. Boshqa rollari orasida "Goyband" filmidagi obrazi ham mavjud. Amy ushbu filmda Catskill togʻlarida oilasining mehmonxonasida oʻynaydigan sobiq boyband pop yulduziga (Adam Pascal) bilan tanishib qolgan yosh pravoslav yahudiy qizi rolini oʻynaydi. Davidson moda va turmush tarzi blogini ham yuritadi. Shaxsiy hayoti. Davidson 2010-yil 1-may kuni aktyor Kacy Lockwoodga turmushga chiqadi. 2015-yil 2-noyabrda Davidson Instagramda birinchi farzandlarini kutayotganliklarini eʼlon qiladi. Amy 2016-yil 1-mart sanasida oʻgʻlini dunyoga keltiradi.